cyanic-selkie/wikianc huggingface dataset:
Hattemakerfeiden
Tiltale og dom
Andre ringerikinger som ble dømt var Anders Larsen Sundløkken (3,5 år), Anders Gulsplads (2 år), Gulbrand Johnsrud (1 år), Elling Semmen (1 år), Ole Mælingen (9 måneder), Hans Olsen Holt (8 måneder), pottemaker Nils Andersen (7 måneder), Anders Kristiansen Marigaard (30 dagers vann og brød), Fredrik Hvalseie (30 dagers vann og brød). I tillegg ble Ole Ingebrigsten Semmen, far til Johan Henrik Semmen, dømt til 2 års fengsel. Han var blind og hadde diktert fullmakten sønnen fikk til Lilletinget i 1851. Helge Gunbjørnsen Tytodden, som kommisjonen opprinnelig dømte til 7 års fengsel, druknet i fløtningsulykke før saken hans kom opp i Høyesterett, slik at retten avviste saken hans. En rekke andre personer ble dessuten dømt til kortere fengselsstraffer.
Det skulle gå mange år før det ble ny fart i arbeiderbevegelsen igjen, men i 1887 ble sagbruksarbeideren Anders Andersen (1846–1931) fra Hønefoss valgt til Det norske Arbeiderpartiets første partiformann. Man kan kanskje hevde han var en produkt av hattemakerfeiden.
Bøler kirke
Tidligere Bøler kirke
Oslo småkirkeforening engasjerte seg sterkt i arbeidet med å skaffe egnede kirkebygg i drabantbyene som tok til å vokse frem etter andre verdenskrig. Det resulterte i en rekke flyttbare interimkirker i Aker. Den første Bøler kirke var kun ment å være midlertidig, men ble stående i hele 50 år. Denne var opprinnelig satt opp som del av Landbruksutstillingen på Ekeberg i 1959, men ble senere demontert og flyttet som provisorisk arbeidskirke til Bøler, hvor den ble innviet 11. september 1960.
Kirken hadde vifteform og var bygd i tre. Den hadde 250 plasser, men kunne i påkommende tilfeller åpnes fra kirkerommet mot menighetssalen, slik at den kunne utvides til å gi 400 sitteplasser. Dette var mulig fordi hele rommet var bygget i ett med kirkeskipet.
Bøler kirke ble revet høsten 2009 for å gi plass til et nytt kirkebygg på samme tomt.
Kirkeklokker fra Vaterland
Klokketårnet ble reist av stokker fra Land og kirkeklokkene er fra tidligere Vaterlands kirke, som var oppført i 1899. Denne var nemlig blitt revet alt i 1959 for å avgi tomt i anledning forberedelsene til T-baneutbyggingen. Kirkeklokka var blitt laget ved «O. Olsen Klokkestøberi Nauen Tønsberg 1898». På klokkene var det gravert inn Bibelstedet; «Bed og arbeid».
Litt om prester og asylanter
Den første soknepresten i Bøler kirke var senere prost Leif Martinsen (far til senere utenriksminister og ambassadør Knut Vollebæk).
Det har vært flere kirkeasylanter i Bøler kirke. I 1994 bodde en familie på fem fra Kosovo i kirken i tre måneder før asylsøkerne ble sendt til Sverige, og etterhvert også tilbake til hjemlandet. I 1997 fikk Bøler kirke en mer omdiskutert asylant da en narkotikadømt pakistaner søkte tilflukt i kirken, da han skulle utvises etter å ha sonet en dom på seks år. Biskop Andreas Aarflot anmodet da menigheten om å be pakistaneren forlate kirken, men sogneprest Thor Evje avviste anmodningen med den begrunnelse «et kirkeasyl må gjelde for alle mennesker. Jesus sorterte aldri mennesker». Avgjørelsen ble kritisert av Oslo Fremskrittsparti, men ble samtidig støttet av Høyres Inge Lønning. Kirkeasylantens opphold førte til at politiet nektet konfirmantene våren 1998 å benytte kirken til undervisning. I januar 2000 ble pakistaneren pågrepet av politiet på kirketrappen, og deretter sendt tilbake til Pakistan.
Kulturminne
Bøler kirke er et kulturminne og har nummer 83997 i Riksantikvarens kulturminnebase.
Allround-NM på skøyter 1981 for herrer
Allround-NM på skøyter 1981 for herrer ble avholdt 31. januar og 1. februar 1981 på Holt stadion i Kongsvinger. Teknisk arrangør var Kongsvinger Idrettslag.
Norgesmester ble Kay Arne Stenshjemmet, Rælingen SK.
Bogsfjorden
Bogsfjorden er en fjordarm av Erfjorden i Suldal kommune i Rogaland. Den har en total lengde på rundt 3,5 kilometer og strekker seg nordover til vestsiden av eidet som bygden Erfjord ligger på. På det smaleste er dette eidet bare 250 meter bredt og på andre siden ligger den indre del av Erfjorden. Eidet går videre sørover til halvøyen Erøyna, som skiller Bogsfjorden fra resten av Erfjorden. Innløpet til Bogsfjorden er ved Bogssundet mellom Hommaneset og Tangane.
Innenfor Bogssundet ligger Bogsholmen og vest for denne ligger den lille bygden Bog, som har gitt navn til fjorden.
Espen + Ann-Mari = sant
Espen + Ann-Mari = sant er et musikkalbum med Ivar Dyrhaug og Turid Øversveen, utgitt i 1982. På albumet deltar bl.a. Jonas Fjeld som forteller og Marius Müller på gitar.
Gollevárri kulturminneområde
Gollevárri kulturminneområde (norsk: "gullfjell"] er det største fangstanlegget for villrein i Finnmark, og er lokalisert til Tana kommune. På Varangerhalvøya og på eidet over til Tanaelva er det registrert 25 fangsgropsystemer med til sammen nærmere 3400 fangstgroper.
Det største systemet ligger på fjellet Gollevárri (Gullfjell), og består av 530 fangstgroper, og en rekke buemurer og kjøttkjellere. I forbindelse med fangstanlegget er det funnet 16 gammetufter i et område med tykke lag av reinsdyrhorn. Gammene kan ha huset inntil 10 personer.
Gropene har opprinnelig vært fra 1,5 - 2 meter dype og 2 - 4 meter i diameter. Fangstgroper har vært benyttet siden steinalderen i Finnmark. Fangstgropene ved Gollevárre er ikke tidsfestet, så man vet ikke sikkert hvor gamle de er.
Gollevárri var varangersamenes høstboplass, hvor de oppholdt seg under villreinens trekk fra kysten mot innland. Boplassen er datert til 1200- og 1400-tallet. Villreinjakten opphørte på 1600-tallet og bruken av anlegget opphørte.
Padling under Panamerikanske leker 2011
Padling under Panamerikanske leker 2011. Padling er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om tolv titler, åtter for menn og fire for kvinner.
Salomonøyenes kvinnelandslag i fotball
Salomonøyenes kvinnelandslag i fotball representerer Salomonøyene i internasjonale kamper. Salomonøyene stilte opp i sitt første Oseaniamesterskap i 2007. Salomonøyene endte sist av fire lag etter uavgjort mot Tonga og tap for Papua Ny-Guinea og New Zealand. I Sørstillehavslekene, som også fungerte som OL-kvalifisering, kom Salomonøyene på tredjeplass i sin gruppe, på plassen bak kvalifiseringen til videre spill.
Nye horisonter
Nye horisonter er et musikkalbum med Lars Børke, utgitt i 1984.
Vulcan Point
Vulcan Point er ei øy i kratersjøen Crater Lake på Filippinene. Crater Lake ligger i sin tur på vulkanøya Taal i Taalsjøen, som befinner seg på øya Luzon i Sørkinahavet. Selv om den ikke er stort større enn et hus, er Vulcan Point verdens største øy i en sjø på ei øy i en sjø på ei øy.
Uyuni
Uyuni er en by i departementet Potosí i Bolivia. Den har 21 400 innbyggere (2010) og befinner seg 3 670 meter over havet. Byen er et populært turistmål ettersom den ligger nær saltsletta Salar de Uyuni.
Eksterne lenker
Uyuni
Kosttilskudd
Vitaminer er organiske forbindelser som kroppen trenger i stoffskifteprosessene. Vitaminene må i hovedsak tilføres utenfra fordi kroppen bare produsere et fåtall selv. Blant dem som kroppen kan produsere selv er B3 (Niacin), D og K. Kroppen kan ikke nyttiggjøre seg vitaminene uten mineraler, og kroppen produserer ikke ett eneste mineral selv. Vi er derfor avhengige av å få tilført alle mineralene vi trenger utenfra.
Gropbakkengen
Gropbakkengen (nordsamisk: Ruovdenjunovta, som betyr Jernnesplatået) er et kulturminneområde og boplass i Karlebotn i Nesseby kommune hvor det er avdekket 89 hustufter. Boplassen var bebodd i perioden 4000 og 3000 år f.Kr. Området ble registrert av fagfolk i 1935, og var da de første kjente husrestene fra steinalderen i Nord-Skandinavia.
Husene har nedgravde gulv og et sentralt steinavgrenset ildsted, og har både runde, ovale, kvadratiske og rektangulære grunnplan. Størrelsene varierer mellom 15 og 30 kvadratmeter.
Kosttilskudd
Vitamin- og enkelte mineraltilskudd klassifiseres som legemidler i Norge. De kan likevel omsettes som næringsmidler i bestemte doser ifølge Forskrift om kosttilskudd. Forvaltningsansvaret for disse er tillagt Mattilsynet.
Gropbakkengen
Graver og funn
På stedet er det også tre gravrøyser. Dateringer av gravene indikerer at de er eldre enn bosettingssporene. Dette gjør dem til de eldste kjente gravene i regionen.
Kosttilskudd
Det finnes også flere andre former for kosttilskudd, slik som planteekstrakter, helsebringende bakterier (probiotika), droger og diverse fettsyrer. Disse betegnes gjerne naturmidler. Kosttilskudd omsettes ofte gjennom samme utsalgssteder som helsekost, det vil si apotek, helsekostbutikker, netthandel og postordre.
Gropbakkengen
Graver og funn
Det er gjort rike funn av kniver, spyd- og pilspisser og fiskesøkker. Redskapsfunnene og funn av rester fra organisk materiale, viser at de som levde her var orientert mot ressursene i havet.
Kosttilskudd
Inntak av kosttilskudd kan i visse tilfeller være helseskadelig dersom man får i seg mer enn anbefalt dose, i tillegg til at noen kosttilskudd kan påvirke effekten av medisiner.
Eris (gudinne)
Eris (gresk: Ἔρις, «strid, ufred») er i henhold til gresk mytologi en gudinne for kaos, strid og ufred. Hennes navn er tilsvarende latinske Discordia som betyr disharmoni og uenighet (sammenlign med engelske «discord»). Eris' greske motsetning er gudinnen Harmonia, som tilsvarer Concordia i romersk mytologi. Homer likestilte henne med krigsgudinnen Enyo, som tilsvarer romerske Bellona. Dvergplaneten Eris er oppkalt etter gudinnen.
Eris var en av årsakene til Trojakrigen. Under bryllupet mellom Pelevs og Thetis kastet Eris inn et stridens eple, Eriseplet, med innskriften «ΚΑΛΛΙΣΤΗΙ» «til den skjønneste» til gudinnene Afrodite, Hera og Athene. Det skapte splid og krangling om hvem som skulle ha eplet. Zevs utså den unge prinsen Paris av Troja til dommer i tvisten. Afrodite ble tilkjent eplet gjennom å love bort den skjønne Helena, som var hustru til kong Menelaos av Sparta. Paris tok med seg Helena hjem til Troja, hvilket førte til krig mellom grekerne og trojanerne.
Mytologi
I Hesiods Arbeid og dager 11–24 skiller poeten mellom to gudinner ved navn Eris: «Så, etter alt, det var ikke bare en form for Strid alene, men over hele jorden var det to.» Den ene ville man lovprise når man ble kjent med henne, men den andre er klanderverdig, og deres vesen er helt forskjellig. Den ene fostrer onde kriger og slag, og er ondskapsfull, og som intet menneske kan elske. Men den andre er den eldre datteren av den mørke natt (Nyx), og sønnen til Kronos (Zevs). Hun er jordens røtter og hun er langt vennligere for mennesker.
I Hesiods Theogonien er Strid, nattens datter, langt mindre vennlig omtalt da hun frambringer andre personfiseringer som sine barn:
Den andre Strid er antatt den som opptrer i Homers Iliaden likestilt med Enyo som søster av krigsguden Ares og således er en antatt datter av Zevs og Hera. Enyo er nevnt i Iliadens femte sang og Zevs sendte Strid for å vekke opp akajerne i ellevte sang. I Nonnos' Dionysiaka står det om Tyfon da han forberedte seg på å slåss mot Zevs:
Myter om Eris
Den mest kjente fortellingen om Eris er at hun forårsaket Trojakrigen da hun uinvitert dukket opp i bryllupet til Pelevs og Thetis (som senere ble foreldre til Akilles). Gudinnene Hera, Athene og Afrodite var invitert i bryllupet sammen med de andre olympiske gudene.
Ergerlig over å være utelatt av gjestelisten kastet Eris et eple inn i mengden. På eplet stod «til den skjønneste» - i eposet Kypria var dette ifølge Proklos del av en plan utklekket av Zevs og Themis, et eple av gull påskrevet τῇ καλλίστῃ (gammelgresk: tē(i) kallistē(i)). Hera, Athene og Afrodite ble uenige om hvem av dem som var eplets rette mottaker. Den uheldige Paris, prins av Troja, ble utpekt til å bestemme hvem som var «den skjønneste». Gudinnene viste seg fra sine beste sider og forsøkte seg også med bestikkelser: Hera tilbød ham politisk makt; Athene lovet ham uendelig visdom; og Afrodite fristet ham med den vakreste kvinne på jorden, den skjønne Helene som var gift med Menelaos av Sparta. Mens gresk kultur har lagt større vekt på tapperhet og makt, valgte Paris isteden å gi eplet til Afrodite, således også uvitende om at han dømte sin hjemby til undergang i den påfølgende krigen, for nå ville han gjøre den skjønne Helene til sin.
Eventyr
Det klassiske eventyret Tornerose er delvis inspirert av Eris' rolle i bryllupet til Pelevs og Thetis. Som Eris er det en ondskapsfull heks som forbanner en prinsesse etter ikke å ha blitt invitert til prinsessens dåp.
Discordianisme
Eris har blitt adoptert som en skytsguddom for discordianisme, en moderne religion, eller kanskje riktigere en tankelek. Den ble startet på slutten av 1950-tallet av Gregory Hill og Kerry Wendell Thornley. Denne versjonen av Eris er betydelig lettere til sinns i sammenligning med den langt mer ondskapsfulle eller skadefro gresk-romerske originalen. Dens moderne variant ble utviklet i boken Principia Discordia, hvilket betyr «Prinsipper for disharmoni» (1979), og som ble omfattende sitert i science-fiction-boken ''The Illuminatus! Trilogy'' (1984), skrevet av Robert Shea og Robert Anton Wilson.
Discordianismen er blitt beskrevet som en omstendelig spøk forkledd som en religion og en religion forkledd som en omstendelig spøk. Et hyppig bruk discordiansk symbol «Sacred Chao» (Chao uttales som «cow», ku), og som ligner på yin og yang, men består en femkant og et gulleple med påskriften καλλίστί – «til den skjønneste». I den grad det finnes en gudstro i discordianismen er Eris dens gudinne.
Industriveien
Industriveien eller Industriveien kan vise til følgende veier eller gater i Norge:
Stortelgfamilien
Stortelgfamilien (latin: Dryopteridaceae) er en gruppe store bregner i orden Polypodiales. Familien har 8 slekter og minst 600-700 arter.
Danmark under EM i friidrett 1950
Danmark deltok med 10 utøvere under EM i friidrett 1950 som ble arrangert 23.–27. august 1950 i Brussel. Danmark tok ingen medaljer under mesterskapet.
Stortelgfamilien
De store bregnene har korte jordstengler, og de ofte slanke bladene sitter i rosetter nede ved bakken. Bladplatene, som de sterkt flikete eller fjærformede bladene utgjør, er oftest spisst lansettformet (som hos den ubeslektede strutseving), eller alternativt trekantet (som hos for eksempel einstape).
Sporehushopene (sori) sitter langs kanten av bladene hvor de er dekket at et slør (indusium) som er enten nyreformet på blad som visner om høsten (Dryopteris), eller sirkelrundt (Polystichum) på vintergrønne blader. Polystichum-artene har en tagg eller tann på den ene siden ved grunnen av bladenes småfinner.
Arter av stortelgslekten (Dryopteris) har brune sporehusog vokser nesten alltid i skog, men det finnes noen unntak som trives på berg og fjellsprekker.
Utbredelse
Artene i stortelgfamilien har utbredelse over hele kloden, med slekter som ofte er avgrenset til enten nordlige eller sørlige halvkule.
I Norge finner vi følgende slekter og arter:
Taksonomi
Tidligere har slektene innenfor storburknefamilien (Woodsiaceae) blitt regnet under stortelgfamilien, og i alt har inntil 34 slekter blitt henført til stortelgene. Dette er derimot endret ved at denne familien har blitt oppdelt i den nyeste systematikken (Smith et al 2006).
Taggbregneslekten (Polystichum) har undergått mye taksonomisk og fylogenetisk forskning, og har en rekke intererte (tidligere) slekter, og nåværende underslekter (se liste under Eksterne lenker nederst).
Slekt, seksjoner og arter
Følgende slekter og seksjoner finnes i stortelgfamilien, med angivelse av en rekke arter under disse:
Cakaudrove Province
Cakaudrove Province er en provins sørøst på den nest største øya i Fiji, Vanua Levu. Det er en av Fijis fjorten provinser, og en av tre på Vanua Levu. Cakaudrove er en del av divisjonen Northern på Fiji, en av landets fire regioner.
Cakaudrove omfatter også Fijis tredje største øy Taveuni mot sørøst, øyene Rabi og Kioa, samt en del mindre øyer i Vanua Levu-gruppen. Hovedbyen er Savusavu.
Politikkåret 1957
Fødsler
tidligere Caroline av Monaco || || prinsesse  ||align=center| ||align=center| - ||
Dødsfall
|| matematiker som arbeidet med Manhattanprosjektet ||align=center| 53 || align=center| 1903 ||
|| konge ||align=center| 85 ||align=center| 1872 ||
Apure
Apure er en delstat i Venezuela. Hovedstaden er San Fernando de Apure. Ved folketellingen i 2011 hadde delstaten 459,025 innbyggere.
Tomislav Pucar
Tomislav Pucar (født 26. januar 1996) er en kroatisk bordtennisspiller.
Han representerte Kroatia under Sommer-OL 2020 i Tokyo, hvor han ble utslått i andre runde.
Hinlopenbreen
Hinlopenbreen er en stor isbre på Spitsbergen på Svalbard. Den begynner i den sentrale delen av Olav V Land, og strekker seg nordover til den munner ut i Vaigattbogen, på vestsida av Hinlopenstretet.
Breen har fått navnet etter Hinlopenstretet, som muligens er oppkalt etter Thymen Jacobsz Hinlopen, som var direktør i Noordsche Compagnie i Nederland fra 1617.
Kulevargedderkopp
Kulevargedderkopp (Alopecosa cuneata) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.
Utseende
Kulevargedderkopp er lyst eller litt mørkere brun eller brunsvarte, med lysere eller mørkere flekker. Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Inuktitut
Inuktitut (ᐃᓄᒃᑎᑐᑦ, bokstavelig 'som inuittene') er et språk eller ei samling dialekter som hører til den eskimoisk-aleutiske språkfamilien som blir snakket nord for tregrensa i Canada: Newfoundland og Labrador (NFL), Quebec og til en viss grad i nordøstre Manitoba samt i territoria Nunavut, Northwest Territories (NWT) og av tradisjon på Yukonkysten mot Nordishavet. Ifølge kanadisk statistikk fins det rundt 30 000 talere av inuktitut, der om lag 200 bor helt eller tidvis utenfor de tradisjonelle inuitiske områdene.
Batu Khan
Batu, eller Batu Khan (mongolsk: Бат Хаан, russisk: хан Батый, født cirka 1205, død 1255), var en mongolleder og krigerhøvding som ledet mongolveldets invasjon av Øst-Europa. Han var sønn av Dzjosjy og sønnesønn av Djenghis Khan. Batu grunnla Den gylne horde.
Gelao
Gelao (仡佬族 pinyin: Gēlǎozú) er ett av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 var det 579.357 av dem i Kina, for det meste i provinsene Guangxi og Guizhou.
Ashley Jackson
Ashley Jackson (født 27. august 1987) er en britisk landhockeyspiller. Han representerte landet sitt under Sommer-OL 2012 i London, der han endte på fjerdeplass med det britiske landslaget.
Kasturba Gandhi
Kasturba Mohandas Gandhi (født Karpadia 11. april 1869 i Porbandar (nå Gujarat), død 22. februar 1944 i Pune) var en politisk aktivist som kjempet for Indias uavhengighet fra britene og kvinners kår og rettigheter.
Oppvekst og tidlige år
Hun vokste opp i den indiske kystbyen Porbandar sammen med foreldrene Gokuladas og Vrajkunwerba Kapadia som var velstående forretningsfolk. I 1882 giftet hun seg 13 år gammel med Mohandas Karamchand (Mahatma) Gandhi etter at de hadde vært forlovet siden de var syv år gamle. Det arrangerte ekteskapet var en stadfesting av det gode forholdet mellom familiene Kapadia og Gandhi. Da de giftet seg hadde Kasturba Gandhi ingen formell utdanning og var i praksis analfabet.
Kasturba Gandhi fikk i 1888 sønnen Harilal og like etter reiste mannen hennes til London i en treårsperiode for å studere. De påfølgende tiåret fikk paret ytterligere tre sønner.
Frihetskampen
I frihetskampen ledet av hennes mann Mahatma Gandhi, har Kasturba Gandhis innsats som ikke-voldelig aktivist og kvinnesaksforkjemper ofte havnet i skyggen av hennes ektefelles sterke posisjon. Kasturba Gandhi regnes blant annet som en av de første satyagrahi (ikke-voldelige motstandsfolk) som reiste til den sørafrikanske provinsen Transvaal for å protestere mot myndighetenes annullering ikke-kristne ekteskap.
I 1896 reiste ekteparet til Sør-Afrika for å bidra til etableringen av Phoenix-bosettingen i nærheten av Durban. Kasturba Gandhi tok der ansvaret for den praktiske etableringen av den nye bosettingen, med spesiell vekt på etableringen av sosiale systemer knyttet til familier og kvinners vilkår. I 1913 ble hun fengslet i tre måneder fordi hun deltok i protester mot Sør-Afrikas behandling av indiske immigranter. I juli året etter flyttet hun tilbake til India. I årene som fulgte reiste ekteparet India rundt og mobiliserte i kampen for indisk selvstyre. Hun jobbet i lange perioder ved forskjellige ashramer (hinduistisk form for klostervesen) hvor hun drev med undervisning av unge familier i helse og hygiene, skriving og lesing. Ettersom de ikke-voldelige protestmarsjene hun ofte deltok i ble betraktet som sivil ulydighet, ble Kasturba Gandhi fengslet ved en rekke anledninger disse årene i India.
Hun døde 74 år gammel i Aga Khan Palace Detention Camp i byen Pune i India hvor hun sammen med en rekke aksjonister, inkludert sin mann, ble holdt fengslet i 1942 på grunn av sin deltakelse i Quit India-bevegelsen.
Liuhepagoden
Liuhepagoden (kinesisk: 六和塔, pinyin: Liùhé Tǎ), egentlig Seksharmonipagoden, er en pagode sør i byen Hangzhou i Zhejiangprovinsen i Folkerepublikken Kina. Den ligger ved foten av Yuelunhøyden mot Qiantangelven. Den ble bygd under Det nordlige Song-dynasti (960 – 1127 ), så ødelagt i 1121, og så fullstendig gjenoppbygd i 1165, under Det sørlige Song-dynasti (1127–1279).
Solørgutten
«Solørgutten» er et skillingstrykk som ble innsamlet og presentert i Alf Prøysens visespalte i «Magasinet for alle» på 1950-tallet.
Teksten
1.Om Solørgutten de nu høre får, han har et hjerte som ei sorger når, hvor hen han vandrer vel tilfreds han er og mild og god den solungsgutten er.
2.Blant fjell og vann der er han vokset frem, hvor gran og furu suser om hans hjem, der trosten jubler ut sin elskovsrus omkapp med fossens ville sterke brus.
3.I dette liv han sterke muskler får, og fossebruset til hans hjerte når. Derfor et solungssinn jeg ligne vil med dype toner i mitt harpespill.
4.Og i hans bryst er fine strenger lagt og om dem han trolig holder vakt, så ingen annen enn hans pikelill får på dem slå og lokke frem en trill.
5.Så snart en solungsgutt er voksen blitt da må han ut men han lengtes titt til gamle Solør som i vårens stund er skjønnere enn Hawaiis palmelund.
6.Der palmer og kastanjer trives ei men hegg og rogn og blå forglemmegei, på mørke fjellvann, hvite liljer gror og ville ender ut iblant dem ror.
Fotgrøft
Fotgrøft er et element som ofte forekommer som en del av gravhauger. Fotgrøfta oppstår ofte når masse spas sammen for å lage gravhaugen og tas fra fotgrøfta. Ei fotgrøft kan også få gravhaugen til å framstå som høyere enn den virkelig er. I noen tilfeller er det laget bruer over fotgrøfta og inn i gravhaugen som en del av hele gravanlegget. I dyrka mark kan spor av gravhauger finnes under dyrkingslaget ved at fotgrøfta er fylt opp med dyrkingsjord og framstår som mørkere sirkler mot den lysere undergrunnen. Fotgrøfter kan under ideelle forhold være synlige fra flyfoto, på satellittbilder eller de er mulig å påvise ved geofysiske undersøkelser.
Dyrkingslag
Dyrkingslag er lag med jord som har oppstått som en følge av jordbruk. Dyrkingslag er ofte mørkere brune enn naturlige jordlag fordi tilførsel av gjødsel har gitt økt humusinnhold.
Sid and Nancy
Sid and Nancy er en britisk biografisk dramafilm fra 1986 regissert av Alex Cox. Filmen handler om den omstridte Punk-rockeren Sid Vicious og hans turbulente liv med kjæresten Nancy Spungen. Rollen som Sid spilles av Gary Oldman, mens rollen som Nancy spilles av Chloe Webb.
Filmens soundtrack ble komponert av Joe Strummer og The Pogues.
Handling
12. oktober 1978 blir politiet kalt til Hotel Chelsea i New York City, hvor de finner Nancy Spungen død. Kjæresten hennes, Sex Pistols-bassist Sid Vicious, blir arrestert. Litt over ett år tidligere, i 1977, møter Nancy de to nære vennene og band-medlemmer Sid Vicious og Johnny Rotten. Nancy var en heroin-avhengig amerikansk groupie som hadde kommet til London for å høre på Sex Pistols. Sid og Nancy blir etter hvert dypt forelsket, men deres selvdestruktive, narkotikadrevne forhold sliter på Sids forhold til resten av bandet. Selv om flere av Sids venner og bekjente advarer ham om Nancys ødeleggende innvirkning på livet hans, ignorerer Sid hardnakket disse advarslene.
Den 17. januar 1978, midt i gruppens amerikanske turné, bryter bandet opp. Sid gjenforenes med Nancy i New York City, og han forsøker å starte en solokarriere med Nancy som manager. De reiser til Paris for å begynne en innspilling, men turen lykkes ikke. Han og Nancy faller dypere ned i heroinavhengighet. Nancy begynner å lide av alvorlig depresjon. Nancy og Sid reiser til Philadelphia for å møte familien sin, som blir forferdet av deres hensynsløse oppførsel og fysiske tilstand. Sid og Nancy reiser tilbake til New York og blir avhengige av opiater levert av narkotikaselger Bowery Snax.
Om filmen
Sid and Nancy ble godt mottatt av anmelderne og har fått så mye som 90% på Rotten Tomatoes (juni 2011). Den amerikanske filmkritikeren Roger Ebert gav den toppkarakter og skrev blant annet følgende: «Performances like the ones in this film go beyond movie acting and into some kind of evocation of real lives».
Aftenpostens anmelder beskrev den som realistisk, men noe spekulativ.
Den gjorde det heller beskjedent i USA, hvor den bare innbrakte $2,8 millioner.
Filmen ble tildelt flere priser, blant annet en Evening Standard British Film Award, en NSFC Award, en BSFC Award og kritikerprisen ved São Paulo International Film Festival. Den ble i tillegg nominert til en BAFTA i kategorien beste make-up.
Alfavargedderkopp
Alfavargedderkopp (Alopecosa fabrilis) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.
Utseende
Alfavargedderkopp er lyst eller litt mørkere brun eller brunsvarte, med lysere eller mørkere flekker. Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Einar Johansen
Andre verdenskrig
Johansen vendte deretter tilbake til Trondheim for å fortsette studiene og kom høsten 1940 med i motstandsarbeid. Han ble med i gruppen av NTH-studenter som etablerte radiosenderen Skylark B. Gruppen var særlig aktiv i etterretning mot tyske orlogsskip og i særdeleshet slagskipet «Tirpitz». Da Skylark Bs aktiviteter ble rullet opp av tyskerne høsten 1941, kom Johansen seg unna. Han kom seg i september 1941 via Sverige over til Storbritannia.
I Storbritannia gjennomgikk Johansen opplæring og ble rekruttert til Secret Intelligence Service for oppdrag i det okkuperte Norge. Våren 1942 ble han sendt til Troms, turen ble utført med fiskeskøyta MK «Kvalsund I». Her drev han etterretningsvirksomhet på Kvaløya, Finnsnes og Senja og opererte radiostasjonene Libra, Uspilon og flere andre. Han bidro til etablering av radiosendere i Vesterålen, Målselv, Harstad, Lødingen og Skjervøy. Store tyske orlogsskip var en hovedinteresse for britisk etterretning og skipene «Scharnhorst» og «Tirpitz» var viktige objekter for Johansens virksomhet. Informasjonen som ble formidlet til britisk etterretning bidro til senkningen av «Tirpitz» 12. november 1944.
Etter krigen
Etter verdenskrigen fullførte Johansen sin utdannelse som ingeniør. Han arbeidet deretter i Televerket der han til slutt ble overingeniør og teknisk sjef i Televerkets Agder-region med hovedkontor i Arendal.
Utmerkelser
I statsråd 2. juli 1943 ble fenrik Johansen tildelt Krigskorset for sin innsats med å etablere og operere radiosendere i Nord-Norge. Diplomet ble vedtatt påskrevet «For særlig fortjenstfull innsats i forbinnelse [sic] med hemmelig militær virksomhet.» Johansen ble også tildelt Deltagermedaljen med rosett. Av britene ble han dekorert med utmerkelsene Distinguished Service Order og Distinguished Service Cross.
Området Johansenbotten i Dronning Maud Land er oppkalt etter Einar Johansen.
Julij Daniel
Julij Markovitsj Daniel (russisk: Юлий Маркович Даниэль; født 15. november 1925, død 30. desember 1988) var en sovjetisk dissident, forfatter, poet og oversetter. Han skrev ofte under pseudonymene Nikolaj Arzjak og Ju. Petrov.
Daniel deltok som frivillig under andre verdenskrig, men ble i 1944 hardt såret. Han fikk deretter invalidepensjon av staten.
Nevrovitenskap
Nevrovitenskap er en naturvitenskapelig disiplin med fokus på nervesystemet. Tradisjonelt har nevrovitenskap vært sett på som en sidegren av biologi, men er nå et tverrfaglig felt som omfatter kjemi, informatikk, ingeniørvitenskap, lingvistikk, matematikk, medisin, genetikk, filosofi, fysikk og psykologi. Begrepet nevrobiologi brukes med samme betydning som nevrovitenskap, men i hovedsak når det er snakk om nervesystemets biologi, heller enn som samlebetegnelse på all vitenskap forbundet med nervesystemet.
Julij Daniel
Daniel ble arrestert i 1965 etter å ha gitt ut satiriske bøker utenlands. I den beryktede Sinjavskij-Daniel-rettssaken ble han dømt til fem års straffearbeid på grunn av «antisovjetisk aktivitet». Den parodiske rettssaken førte til at mange forfattere i utlandet engasjerte seg for de to sovjetrussernes sak. Etter å ha sonet ferdig straffen valgte Daniel å bli i landet, og bosatte seg i Kaluga etter å ha blitt nektet oppholdstillatelse i Moskva.
Utgivelsene av bøkene til Daniel og kollegaen Andrej Sinjavskij og den påfølgende rettssaken blir regnet som startskuddet til den moderne sovjetiske dissidentbevegelsen.
Namra Saleem
Namra Saleem (født 13. desember 1985) er en norsk journalist, skjønnlitterær forfatter og musiker i bandet Level & Tyson.
Belgia under EM i friidrett 1950
Belgia deltok som vertsnasjon med 48 utøvere under EM i friidrett 1950 som ble arrangert 23.–27. august 1950 i Brussel. Belgia tok en bronsemedalje under mesterskapet.
Namra Saleem
Saleem tok en bachelorgrad i mediefag ved Universitetet i Bergen i 2008. Hun har vært journalist, researcher og programleder i NRK siden 2009, hvor hun har arbeidet med programmet Ny dag for Mohammad, NRK Østlandssendingen og Migrapolis. I 2014 var hun programleder for Kisten på NRK1 hvor hun kjørte i en gammel Fiat 500 med en kiste på taket, på besøk til kjente personer i Norge. Saleem utfordret dem til å snakke om døden og regissere sin egen begravelse. Tv-serien vakte stor oppsikt og ble omtalt i blant annet BBC.
I 2016 utgav hun romanen I morgen vi ler om en norsk-pakistansk jente i krysspress mellom religiøst konservative foreldre og den sekulære norske ungdomskulturen.
Liste over fiskearter i Middelhavet
Med et areal på cirka 2,5 millioner km² er Middelhavet om lag fem ganger større enn Nordsjøen. Havets dypeste punkt er Kalypsodypet på 5 267 meter, men gjennomsnittlig dybde ligger på vel 1 500 meter. Den italienske halvøya deler Middelhavet i et vestlig og et østlig basseng, som begge er delt inn i en rekke mindre bassenger og som representerer forskjellige klimatiske og oseanografiske forhold.
Den opprinnelige fiskefaunaen i Middelhavet kan betraktes som en utarmet del av faunaen i det østlige Atlanterhavet. Under den messiniske salinitetskrisen for omtrent 5,5 millioner år siden tørket Middelhavet ut, og de fleste fiskeartene må ha blitt utryddet. Noen skiftet til å leve i ferskvann, som ferskvannstangkvabbe og noen kutlinger. De eneste fiskene som har levd sammenhengende i området siden Tethyshavets tid er tannkarpene, som lever i fersk- og brakkvann rundt hele Middelhavet.
De opprinnelige fiskeartene i Middelhavet stammer opprinnelig fra Nord-Atlanteren og har migrert naturlig derfra etter at Gibraltarstredet åpnet seg for 5,3 millioner år siden. Dette gjelder arter som for eksempel brisling, lysing, havabbor, rødspette og mange arter av Raja-slekten i skatefamilien (ekte skater). Disse boreale artene lever hovedsakelig i det nordvestlige Middelhavet og i Adriaterhavet.
Mer varmekjære arter stammer fra tropene og forekommer for det meste i den østlige delen av Middelhavet, det vil si i Levantin-bassenget og områder utenfor den tett befolkede kysten av de østlige middelhavslandene. Enkelte arter, som for eksempel leppefiskene junkergylt og Thalassoma pavo, havkarussen Sarpa salpa og pilskate, har vandret fra områder i den tropiske sonen i Atlanterhavet. Vanntemperaturen i Gibraltarstredet er så lav at mange fisker som kunne ha klart seg i den østre delen av Middelhavet, ikke har kunnet vandre inn.
Svartehavet og Det kaspiske hav har en rik fauna av kutlinger tilpasset et liv i fersk- og brakkvann. Noen av disse, som Knipowitschia caucasica og Neogobius melanostomus har vandret ut i Egeerhavet, men Middelhavet er for salt til at disse artene kan bli vanlige.
Middelhavet er også hjem til større fiskearter som er vidt utbredt i hele verden, slik som hvithai, blåhai, makrellstørje, gullmakrell (Coryphaena hippurus), losfisk og multen Mugil cephalus. Det lever rundt 70 endemiske arter i Middelhavet.
Siden åpningen av Suezkanalen i 1869 har nesten 100 nye, tropiske fiskeslag vandret inn i Middelhavet fra Rødehavet, i en prosess kjent som lessepsiansk migrasjon. Nesten ingen fisker har vandret den andre veien fra Middelhavet til Rødehavet. Middelhavsfiskene har ikke kunnet etablere seg i det artsrike indopasifiske området der alle økologiske nisjer er opptatt fra før. I det østlige Middelhavet var det derimot mange ledig nisjer som nykommerne kunne utnytte. Mange av immigrantene er også svært tilpasningsdyktige arter med en vid utbredelse nord til Japan, sør til Australia og langt ut i Stillehavet.
Terrell County (Georgia)
Terrell County er et fylke i den amerikanske delstaten Georgia.
Francesco Gasparini
Francesco Gasparini (1661–1727) var en italiensk kapellmester og operakomponist fra barokken.
FCSB
FCSB (mellom 1961 og 2017 kjent som FC Steaua București) er en rumensk fotballklubb i București.
Francesco Gasparini
Liv og virke
Gasparinis debut på operascenen skjedde med Olimpia vendicata i Livorno 1686. Totalt skrev han rundt 80 operaer. Mest suksess fikk han med Ambleto (også Amleto), med en libretto basert på en Hamlet-tematikk, uavhengig av Shakespeares drama.
FCSB
Klubben fikk dette navnet i 2017 etter at en domstol bestemte i desember 2016 at klubben ikke lenger fikk bruke navnet Steaua. Den 30. mars 2017 skiftet klubben offisielt navn til Fotbal Club FCSB SA.
Francesco Gasparini
Liv og virke
I 1701 ble Gasparini kapellmester ved Ospedale della Pietà i Venezia. I denne funksjonen ansatte han i 1703 Antonio Vivaldi som musikklærer og huskomponist. I årene 1718 til 1724 konsentrerte Gasparini seg fullt og helt om komponistgjerningen. Operaene hans ble oppført på alle de viktigste operahusene i Italia.
FCSB
Historie
I 1947 ble ASA București (Asociația Sportivă a Armatei – norsk: «Arméens sportsforening») stiftet som en del av militærenhet 02301 București. Klubben skiftet navn flere ganger inntil den i 1961 fikk navnet Clubul Sportiv al Armatei «Steaua» (norsk: «Arméens idrettsklubb Steaua»), forkortet til CSA «Steaua» eller bare «Steaua» (norsk: «stjernen»). Klubben hadde en rekke andre idrettsgrener i tillegg til fotball.
Francesco Gasparini
Liv og virke
I 1725 ble Gasparini kapellmester ved San Giovanni in Laterano, en stilling han beholdt til sin død.
Gasparini var også musikkpedagog, hans mest kjente elever er Domenico Scarlatti og Benedetto Marcello. Etter sin død var Gasparini mest kjent for et læreverk i generalbass, L'armonico pratico al cimbalo (Venezia 1708), som kom i mange opplag fram til 1839.
FCSB
Historie
I 2011 ble klubbens kontrakt med Forsvarsdepartementet, som eide Ghencea Stadion, Steauas hjemmebane, automatisk ugyldig etter at klubben ikke hadde betalt leie i to måneder. Deretter eskalerte konflikten mellom klubben og Forsvarsdepartementet inntil en domstol bestemte i 2016 at klubben ikke lenger kunne bruke navnet Steaua, og en annen domstol bestemte i 2019 at alle resultatene mellom 1947 og 2003 tilhører Clubul Sportiv al Armatei Steaua București, en ny fotballklubb som Forsvarsdepartementet stiftet i 2017, og som spilte per 2019 i Romanias 4. divisjon.
Resultater
Steaua București har per 2017 vunnet den hjemlige ligaen 26 ganger og cupen 22 ganger. De var det første østeuropeiske laget som vant Serievinnercupen (i 1986), i det som i dag heter Mesterligaen. UEFA Super Cup ble også vunnet samme år. De nådde også finalen i Mesterligaen i 1989, og finalen i Intercontinental Cup samme år. Laget fortsatte etter dette sin fremgang i Europa og har siden dominert i den hjemlige ligaen samt knyttet til seg en stor andel rumenske toppspillere.
Spillerstall
21. mars 2021
RP-1 rakettdrivstoff
RP-1 er et rakettdrivstoff, en raffinert versjon av parafin med kokepunkt rundt 420 Kelvin (146,85 °C). RP-1 gir mer energi enn flytende hydrogen (LH2). Dette drivstoffet er blitt brukt i Sojuz, SpaceXs Falcon 9 Saturn Vs førstetrinn.
Freddy Haugan
John Freddy Haugan (født 10. januar 1950) er en norsk danser, dansepedagog og -leder.
Bakgrunn og arbeid
Freddy Haugan startet sin dansekarriere hos Bergljot Bårdar som tiåring. Allerede i tidlig alder begynte han å konkurrere i selskapsdans. Senere utdannet han seg som danselærer og har dommerlisens i dans fra Norges Danseforbund og International Dance Organisation.
Etter å ha jobbet diverse andre steder, tok han over Bårdar Danseinstitutt på 1980-tallet. Han etablerte Bårdar Dancing Team i 1984, en gruppe som var basert på swing og rock´n roll. Gruppen ble brukt i mange TV-opptredener for NRK på 1980-tallet og i tillegg engasjement for reklameshow for Coca-Cola. Senere hadde Freddy Haugan idéen, opplegget og koreografien til Par om par som ble sendt i fire programmer for NRK med Gunvor Hals som programlder. For TVNorge underviste han i 12 programmer.
Etter å ha overtatt Bårdar Danseinstitutt på 1980-tallet etablerte han Bårdar Akademiet med sin kone Hilde Haugan i 1995. Gjennom denne etableringen ble det også innledet et samarbeid med Treider videregående skole, der de sammen startet en danselinje. I 1999 ble Bårdar Danseteater etablert som er et profesjonelt dansekompani, og et utspring fra Bårdar Akademiet.
Freddy Haugan har ellers blant annet produsent og arrangert norgesmesterskap, internasjonale mesterskap, samt verdensmesterskap i dans. Han var coach for danserne i TV 2s første program av Skal vi danse og var også med å plukke ut dansere, dommere og location.
Utmerkelser
I 2010 ble Freddy Haugan tildelt Oslo bys kunstnerpris for sin videreutvikling av jazzdans/showdans i Norge, og for sin betydning for Oslos utdanningstilbud i dans.
Sathiyan Gnanasekaran
Sathiyan Gnanasekaran (født 8. januar 1993) er en indisk bordtennisspiller.
Han representerte India under Sommer-OL 2020 i Tokyo, hvor han ble utslått i andre runde.
Kollektivtransport i Oslo
Oversikt over jernbane, t-banelinjer, forstadsbaner og trikkelinjer for persontransport i Oslo-området:
VM i fischersjakk 2022
VM i fischersjakk 2022 ble arrangert fra 25. oktober til 30. oktober 2022 i Reykjavík på Island. Det var det andre offisielle verdensmesterskapet i fischersjakk som er blitt arrangert.
Kollektivtransport i Oslo
Jernbane
Jernbanenettet og stasjonene er eid av Bane NOR. Vy har åtte lokaltogruter i regionen, og betjener alle stasjoner med et rutetilbud.
VM i fischersjakk 2022
Hikaru Nakamura vant mesterskapet.
Kollektivtransport i Oslo
T-baner (metro) og forstadsbaner
Skinnegående bytransport med egen trasé.
VM i fischersjakk 2022
Gruppe A
!# !Spiller !Hurtig-rating (okt. 2022) !colspan="2"|NOD !colspan="2"|NEP !colspan="2"|WSO !colspan="2"|HJO !P !PP
Kollektivtransport i Oslo
Trikkelinjer
Deler trasé med andre kjøretøy enn sporvogner.
VM i fischersjakk 2022
Gruppe B
!# !Spiller !Hurtig-rating (okt. 2022) !colspan="2"|CAR !colspan="2"|NAK !colspan="2"|FED !colspan="2"|BLU !P !PP
Christinedal - Harry Fetts vei 10
Bakgrunn
Tyske Frans Eduard Fett (1849–1911) startet Høyenhall fabrikker i 1890 med produksjon av tapet, papp og takrosetter. Fabrikken ble landets eldste takpappfabrikk og hadde på det meste 200 ansatte. Eduard Fett oppførte tidlig bebyggelse på området som skulle tjene fabrikkvirksomheten og i 1901 oppførte han første byggetrinn av en sin egen villa kalt Christinedal, etter hans svigermor. I 1907 ble villaen bygget til med en fløy mot øst og fikk dagens hovedform. Etter Eduards død overtok sønnen Harry Fett driften av Høyenhall fabrikker og sommerstedet Christinedal. Harry Fett utviklet eiendommen og parkanlegget rundt bebyggelsen med stier, dam og en utsmykket steinterrasse syd for villaen. Harry Fett var ikke bare fabrikkeier, men også kunsthistoriker, riksantikvar og en stor kulturpersonlighet med betydelig innflytelse i samtiden. Christinedal var flittig brukt som arena for møter og samlinger hvor den utsmykkede steinterrassen med motiver tegnet av kjente kunstnere og arkitekter. Harry Fett utviklet også hovedhuset som stilmessig kan sies å være preget av en europeisk romantiserende byggeskikk hvor også eldre kunst, ovner, og bygningsdeler fikk sin særskilte plass. Videre utviklet han parkanlegget med dammen hvor blant annet idealer fra japanske hagekunst ble trukket inn.
Senere er det også foretatt diverse endringer, hvor den største var i forbindelse med ombygging til kontor i 1960-årene, og sokkeletasjen ble forlenget i en etasje mot syd.
Fredning
Fredningsområdet Christinedal omfatter flere bygninger og adresser: Harry Fetts vei 10 - villa Christinedal, Harry Fetts vei 12 - arbeiderbolig og uthus / stallbygning og Østensjøveien 81 - dammen og bestyrerboligen den Gule stue.
Arbeiderboligen og uthus / stallbygning ble oppført i 1898. I 1901 ble første byggetrinn av villaen Christinedal oppført. I 1920 ble tømmerbygningen den Gule stue flyttet fra plassen Rognerud til industrimiljøet på Høyenhall og tatt i bruk som bestyrerbolig for fabrikken. For øvrig var det flere bygninger på området som i dag er revet. Det var også etablerte stier mellom fabrikkområdet i nord og boligdelen i syd. Rester av dette er bevart med en sti og trapp ned fra den såkalte Hamsuneika nordvest i fredningsområdet.
Formålet med fredningen er å bevare Christinedal med bebyggelse og parkanlegg som et anlegg av høy kulturhistorisk og arkitektonisk verdi knyttet til tidligere industriherre og riksantikvar Harry Fett. Formålet er videre å ta vare på anleggets særpreg, kunstneriske utforming og detaljering formet av Harry Fett som en betydelig kulturpersonlighet i samtiden. Fredningen skal sikre dokumentasjonen og opplevelsen av Christinedal som anlegg og hjem for en svært sentral skikkelse i nasjonens kulturhistorie. Fredningen skal sikre at elementene i anlegget med bebyggelse, utsmykket steinterrasse, park, dam og uteareal bevares og oppleves som et helhetlig og sammenhengende kulturmiljø. Fredningen skal også sikre at historiske spor og elementer fra den tidligere industrivirksomheten på stedet blir bevart.
Kreis Lübbecke
Kreis Lübbecke var en krets i Tyskland. Kretsen eksisterte fra 1816 til 1972. Kretsen var en del av Regierungsbezirk Minden i provinsen Westfalen fra 1816 til 1946 og deretter Regierungsbezirk Detmold i den tyske delstaten Nordrhein-Westfalen fra 1947 til 1974. Fra 1816 til 1832 hadde kretsen benevnelsen Kreis Rahden, og fra 1939 til 1969 hadde den benevnelsen Landkreis Lübbecke. Kretshovedstaden fra 1816 til 1832 var Rahden, og deretter Lübbecke.
Med virkning fra 1. januar 1973 ble Kreis Lübbecke innlemmet i den nye Kreis Minden-Lübbecke.
Marie Knudsen
Karen Marie Knudsen (født Kristiansen; 8. januar 1838 i Fredrikshald, død september 1923) var en av pionerene innen norsk arbeider- og kvinnebevegelse.
I ettertid er hun mest kjent som hustruen til Christian Holtermann Knudsen, men hun var også selv politisk aktør. Hun deltok i Arbeiderpartiets kvinnebevegelse og var aktiv i forbindelse med streiken blant fyrstikkarbeiderskene i Kristiania i 1889. Hennes navn sto på det første oppropet som støttet streiken, sammen med Hulda Jeppesen og Helle Devold. De ble også valgt inn i streikekomiteen.
Hun giftet seg med Knudsen i 1870. Hun var da 33 år gammel og hadde en ti år gammel datter. De to fikk selv ingen barn, men hadde et lykkelig ekteskap.
Shubert Theatre
Shubert Theatre er et Broadway-teater med adresse 225 West 44th Street på midtre Manhattan i New York City i USA. Det ble oppkalt etter teatermannen Sam S. Shubert. Den deler en venetiansk fasade med det tilliggende Booth Theatre, som ble bygd samtidig, skjønt interiørene er helt forskjellige.
Det åpnet 21. oktober 1913 med en serie Shakespeare-stykker, blant dem Othello, Hamlet og Kjøpmannen i Venedig. Teaterets lengstløpende stykke var musicalen A Chorus Line, som varte i nesten femten år med 6137 forestillinger.
Laja (Bolivia)
Laja er en by i departementet La Paz i Bolivia.
Laja (Bolivia)
Thomas County (Georgia)
Thomas County er et fylke i den amerikanske delstaten Georgia.
Ancylaini
Ancylaini er en gruppe av vepser som hører til familien Apidae. Gruppen har vært kjent som Ancylini, men dette navnet bør brukes på en gruppe av snegler. Av 16 kjente arter forekommer fem i Europa.
Utseende
Middelsstore, grå, lite hårete bier. Beina er meget kraftige, spesielt bakbeina som har oppsvulmede legg- og fotledd med store pollenkurver av lange børster.
Utbredelse
Ancylaini har en temmelig begrenset utbredelse i Afrika sør til Sudan, det østlige middelhavsområdet og Sørvest-Asia. I Europa finnes disse biene bare lengst i sørøst, bortsett fra at de også finnes på Sardinia.
Blériot VI
Blériot VI "Libellule" ("Dragonfly"), ble bygget i 1907 og var et i en serie av eksperimentelle fly, bygget av Louis Blériot, som tilslutt ledet til Blériot XI som gjennomførte den vellykkede flyvningen over Den engelske kanal i 1909.